Hebburn
Hebburn je grad od 19,544 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.
Administrativno podpada pod metropolitanski borough South Tyneside.

Geografske karakteristike 

Grad leži na južnoj obali rijeke Tyne, istočno od Newcastla sa kojim je spojen metro linijom - Tyne and Wear.

Historija 
Hebburn je prvi put dokumentiran u 8. vijeku kao ribarsko naselje koje su spalili Vikinzi.

Za srednjeg vijeka bio feud, brojnih porodica počevši od Wilbya, preko Graya, Baxtersa do Hodgsona.

Sve do kraja 18. vijeka, bio je selo čiji su se stanovnici bavili poljoprivredom tad je počelo iskapanje ugljena, tako da je do 1821. narastao u gradić od 5,230 stanovnika.

Prekretnica u historiji grada bila je 1853., kad je škotski industrijalac Andrew Leslie iz Aberdeena osnovao brodogradilište i sa sobom doveo brojne Škote - pa su njihovo naselje nazvali Mali Aberdeen. Leslie je svojim radnicima podizao domove, škole za djecu, pa je grad brzo privukao i nove stanovnike Irce tako da je do 1901. porastao do 21,000 stanovnika.
Hebburn je privukao i druge poduzetnike koji su otvarali nove tvornice za proizvodnju kemijskih i metalnih proizvoda.

Današnji Hebburn više nije rudarski grad, ali još uvijek ima brodogradilište i mašinogradnju.

Izvori

Vanjske veze 

 Hebburn website 

Gradovi u Engleskoj
Tyne and Wear